Adanda ro‘y bergan portlash oqibatida besh kishi halok bo‘ldi

Yamanning Adan shahrida ro‘y bergan portlashda kamida besh kishi halok bo‘ldi, bir necha kishi yaralandi. Bu haqda “TASS” xabar bermoqda.

Al Arabiya telekanali ma’lumotlariga ko‘ra, shaharning shayx Usmon tumanida portlovchi ashyolar to‘ldirilgan avtomobil portlagan. Adan gubernatori va xavfsizlik boshlig‘ining konvoyi teraktga nishon bo‘lgani bildirilmoqda.